

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԳԵՂԱՐՔՈՒՆԻՔԻ ՄԱՐԶՊԵՏԱՐԱՆ**

**ԳԼԽԱՎՈՐ ՔԱՐՏՈՒՂԱՐ**

|  |
| --- |
|  |

**ք. Գավառ , Կենտրոնական հրապարակ N 7**

**Հեռ. 060650035**

**Կայք gegharkunik.mtad.am**

**Էլ. փոստ** **gegharkunik@mta.gov.am**

**N\_\_\_\_\_\_**

**------- -----------------------2022թ.**

ՔԱՂԱՔ ԵՐԵՎԱՆ ՇՈՊԵՆԻ 2-ՐԴ ՆՐԲԱՆՑՔ,

26 ԲՆԱԿԱՐԱՆԻ ԲՆԱԿԻՉ

ՏԻԿԻՆ ՇՈՒՇԱՆ ՍՏԵՓԱՆՅԱՆԻՆ

Ի պատասխան Ձեր 2022 թվականի օգոստոսի 1-ի հարցմանը հայտնվում է, որ ՀՀ կառավարության 2021 թվականի փետրվարի 12-ի N 184-Ն որոշմամբ ՀՀ Գեղարքունիքի մարզի սահմանամերձ են համարվում Ճամբարակը համայնքը և Վահան, Ներքին Շորժա, Վերին Շորժա, Սոթք, Ազատ, Կութ, Նորաբակ բնակավայրերը:

Ինչ վերաբերվում է խմելու ջրագծերի կառուցմանը՝ համաձայն Վարդենիս համայնքի ղեկավարի 2022 թվականի օգոստոսի 4-ի N 959 գրության, տեղեկացնում եմ, որ 2020 թվականին Նորաբակ բնակավայրում սուբվենցիոն ծրագրերի շրջանակներում կառուցվել է խմելու ջրի արտաքին ցանց, որի գումարը կազմել է 37 400 000 ՀՀ դրամ: Սակայն 44 օրյա պատերազմի հետևանքով մեկ փողոցի խմելու ջրի ջրագծի արտաքին ցանցի աշխատանքները կատարվել են 74%-ով, քանի որ ջրամատակարարման աղբյուրը գտնվում է թշնամու նշանառության տակ: Կութ գյուղում 2020 թվականին կառուցվել է գոյություն ունեցող ջրագծի 2 կապտաժ, որի արժեքը կազմել է 2 594 800 ՀՀ դրամ և բնակիչները այս պահին օգտվում են այդ ջրից: Սոթք գյուղում ևս կառուցվել է խմելու ջրի ջրագծի արտաքին ցանց, որի ընդհանուր արժեքը կազմել է 55 200 000 ՀՀ դրամ, նույնպես աշխատանքները կատարվել են 70 %-ով, սակայն ջրագիծը չի գործում, քանի որ գտնվում է թշնամու դիտարկման տակ և հնարավոր չէ աշխատանքները հասցնել ավարտին:

ՍԵՎԱԿ ԽԼՂԱԹՅԱՆ

ՏԻ և ՀԳՄՀ վարչություն

Կատարող՝ Ա. Հարությունյան

Հեռ՝. 060650625